b'\n_START_ARTICLE_\nMario & Sonic at the London 2012 Olympic Games\n_START_SECTION_\nPelaaminen\n_START_PARAGRAPH_\nEdelt\xc3\xa4jien tavoin Mario & Sonic at the London 2012 Olympic Gamesiss\xc3\xa4 pelaajan t\xc3\xa4ytyy l\xc3\xa4p\xc3\xa4ist\xc3\xa4 lukuisia urheilulajeja lajien aloituksista loppuseremonioihin eli palkintojenjakoihin. Jokaisella lajilla on omat s\xc3\xa4\xc3\xa4nn\xc3\xb6t ja tavat joilla ne l\xc3\xa4p\xc3\xa4ist\xc3\xa4\xc3\xa4n. Peli sis\xc3\xa4lt\xc3\xa4\xc3\xa4 lukuisia Mario & Sonic at the Olympic Gamesist\xc3\xa4 tuttuja lajeja, kuten 400 metrin vapaauinti, moukarinheitto ja trampoliini. Uusia lajeja puolestaan ovat muun muassa ratsastus, sulkapallo ja melonta. Peli sis\xc3\xa4lt\xc3\xa4\xc3\xa4 edelt\xc3\xa4jien tavoin my\xc3\xb6s Dream Event -lajeja, jotka on muokattu oikeista olympialajeista Mario ja Sonic -teemaisiksi. Esimerkiksi Dream Trampolinessa tehd\xc3\xa4\xc3\xa4n temppuja hieman korkeammalla trampoliinista, sill\xc3\xa4 trampoliinin p\xc3\xa4\xc3\xa4lle hyp\xc3\xa4t\xc3\xa4\xc3\xa4n siin\xc3\xa4 lajissa joka er\xc3\xa4ll\xc3\xa4 entist\xc3\xa4 enemm\xc3\xa4n yl\xc3\xb6sp\xc3\xa4in menev\xc3\xa4st\xc3\xa4 hissist\xc3\xa4. Dream Event -lajeista moni perustuu Marion ja Sonicin pelisarjojen aiempien pelien tasoihin; esimerkiksi Dream Equestrian perustuu Mario Kart Wiiss\xc3\xa4 olevaan Moo Moo Meadows -tasoon tai kilparataan. Aina kun pelaaja on l\xc3\xa4p\xc3\xa4issyt yhden lajin, h\xc3\xa4n voi tienata erilaisia raaputusarpoja, joilla on mahdollista avata bonus-moodissa muun muassa erilaisia Mario ja Sonic -teemaisia musiikkikappaleita ja vaatetuksia omalle Mii-hahmolle._NEWLINE_Peli sis\xc3\xa4lt\xc3\xa4\xc3\xa4 my\xc3\xb6s London Party -moodin, jossa pelaaja ja teko\xc3\xa4lyvastustajat yritt\xc3\xa4v\xc3\xa4t kilpailla siit\xc3\xa4, kuka saa ker\xc3\xa4tty\xc3\xa4 tietyn m\xc3\xa4\xc3\xa4r\xc3\xa4n tarroja ensimm\xc3\xa4isen\xc3\xa4. Pelaaja voi saada tarroja lis\xc3\xa4\xc3\xa4 l\xc3\xa4p\xc3\xa4isem\xc3\xa4ll\xc3\xa4 aina jokaisen vapaan liikkumisvuoron j\xc3\xa4lkeen tietyn olympialajin tarpeeksi hyvin. Vapaavuoroilla pelaajan pit\xc3\xa4\xc3\xa4 yritt\xc3\xa4\xc3\xa4 l\xc3\xb6yt\xc3\xa4\xc3\xa4 Lontoon kaduilta joku tahansa tietyist\xc3\xa4 ennen vapaavuoron alkamista mainituista hahmoista. Jos pelaaja l\xc3\xb6yt\xc3\xa4\xc3\xa4 jonkun heist\xc3\xa4, h\xc3\xa4n saa p\xc3\xa4\xc3\xa4tt\xc3\xa4\xc3\xa4 ett\xc3\xa4 haluaako pelata kyseist\xc3\xa4 lajia ja jos pelaaja suostuu pelaamaan sit\xc3\xa4, h\xc3\xa4n saa sen l\xc3\xa4p\xc3\xa4isty\xc3\xa4\xc3\xa4n yhden lis\xc3\xa4tarran vaikka h\xc3\xa4vi\xc3\xa4isikin lajin.\n_START_SECTION_\nKehitys\n_START_PARAGRAPH_\nSarjan ensimm\xc3\xa4inen peli, Mario & Sonic at the Olympic Games on ensimm\xc3\xa4inen spin-off-peli joka sis\xc3\xa4lt\xc3\xa4\xc3\xa4 hahmoja Marion ja Sonicin pelisarjoista. Olympiapelit oltiin valittu pelin lajityypiksi, koska Marion ja Sonicin hahmoille haluttiin kilpailukykyist\xc3\xa4 urheiluhenke\xc3\xa4. Sonic the Hedgehog on p\xc3\xa4\xc3\xa4henkil\xc3\xb6 Segan julkaisemassa pelisarjassa jotta yhti\xc3\xb6n maskotti olisi yht\xc3\xa4 kilpaileva Nintendon lippulaivamerkkin\xc3\xa4 toimivan Marion kanssa kuten 1990-luvun alussa. Sean Ratcliffe, Segan markkinoinnin varatoimitusjohtaja Amerikan Segasta kommentoi sit\xc3\xa4, ett\xc3\xa4 onko Mario & Sonic -sarjalla jatkoa toisen pelin eli Mario & Sonic at the Olympic Winter Gamesin j\xc3\xa4lkeen. H\xc3\xa4n sanoi: \xe2\x80\x9dMielest\xc3\xa4ni t\xc3\xa4rkein tekij\xc3\xa4, joka p\xc3\xa4\xc3\xa4tt\xc3\xa4\xc3\xa4 t\xc3\xa4ll\xc3\xa4 hetkell\xc3\xa4 suunnitteilla olevasta sarjan kehityksest\xc3\xa4 on pohjimmiltaan menestys. Onko peli t\xc3\xa4ydellinen? Ovatko kuluttajat tyytyv\xc3\xa4isi\xc3\xa4 siit\xc3\xa4?\xe2\x80\x9d_NEWLINE_Jatko-osa n\xc3\xa4ytettiin virallisesti Segan ja Nintendon yhteisess\xc3\xa4 lehdist\xc3\xb6tiedotteessa 21. huhtikuuta 2011, sen j\xc3\xa4lkeen kun edelt\xc3\xa4j\xc3\xa4peli\xc3\xa4 oltiin myyty yhteens\xc3\xa4 19 miljoonaa kappaletta maailmanlaajuisesti. Se on virallinen Vuoden 2012 Lontoon Olympialaisiin perustuva videopeli ja sen on lisensoinut International Olympic Committee (IOC) International Sports Multimedian yksinoikeudella. Ohjelmiston kehitt\xc3\xa4misen alkuvaiheessa oltiin harkittu oheislaitteen julkaisemista pelin kanssa. Molemmat versiot kehitti Sega Japan ja molemmat versiot julkaisi Nintendo Japanissa ja Sega Pohjois-Amerikassa ja Euroopassa. Pelilehti CVG:n mukaan peli\xc3\xa4 kehitti 100 ihmist\xc3\xa4. Peli julkaistiin Wiille 15. marraskuuta 2011 ensimm\xc3\xa4isell\xc3\xa4 julkaisualueella, ja Nintendo 3DS -versio julkaistiin helmikuussa 2012 ensimm\xc3\xa4isell\xc3\xa4 julkaisualueella.\n_START_SECTION_\nVastaanotto\n_START_PARAGRAPH_\nPeli sai p\xc3\xa4\xc3\xa4osin keskinkertaisia vastaanottoja. GameSpot antoi pelin Wii-versiolle arvosanaksi 7.0 ja IGN antoi Wii-versiolle arvosanaksi 7.5 ja 3DS-versiolle 6.5 kehuen Wii-versiosta sen lukuisia urheilulajeja, mutta se kritisoi vastineeksi sit\xc3\xa4 ett\xc3\xa4 pelaaminen on taas melko samanlaista Segan omaa v\xc3\xa4sytt\xc3\xa4v\xc3\xa4\xc3\xa4 p\xc3\xa4\xc3\xa4st\xc3\xa4 p\xc3\xa4\xc3\xa4h\xc3\xa4n menoa. Metacritic antoi pelin molemmille versioille useiden arvostelijoiden antamien arvojen keskiarvosanaksi 66/100. Gamereactor antoi Wii-versiolle arvosanaksi 7/10  ja 3DS-versiolle 6/10 kehuen Wii-versiosta mainiosti viihdytt\xc3\xa4nytt\xc3\xa4 fyysist\xc3\xa4 konseptia, mutta se kritisoi sit\xc3\xa4 ett\xc3\xa4 se ei sis\xc3\xa4ll\xc3\xa4 kauheasti uuden tyylisi\xc3\xa4 lajeja ja 3DS-versiosta se kehui suurta lajien m\xc3\xa4\xc3\xa4r\xc3\xa4\xc3\xa4 ja vaihtelevia ohjaustapoja, mutta kritisoi lajien lyhyytt\xc3\xa4 ja helppoutta sek\xc3\xa4 liian v\xc3\xa4h\xc3\xa4ist\xc3\xa4 uusien asioiden m\xc3\xa4\xc3\xa4r\xc3\xa4\xc3\xa4._NEWLINE_Pelin Wii-versiota myytiin ensimm\xc3\xa4isen kahden kuukauden aikana Pohjois-Amerikassa ja Euroopassa yhteens\xc3\xa4 2,4 miljoonaa kappaletta.'